въведе и приложи съответните международни стандарти за безопасност. През декември 2015 г. въздушният превозвач Air Astana, сертифициран в Казахстан, беше заличен от приложение Б към Регламент (ЕО) No 474/2006 и вече му е разрешено да извършва полети в Съюза.
 (67)
 През април 2016 г. бе проведена координирана мисия за проверка на ИКАО в Казахстан. CAC уведоми Комисията, че като предварителен резултат от мисията действителното изпълнение на международните стандарти за безопасност е повишено от 64 % на 74 %. Въз основа на предварителните резултати от тази своя координирана мисия за проверка ИКАО реши на 20 април 2016 г., че САС успешно е отстранил СОБ. Окончателният доклад на координираната мисия на ИКАО за проверка ще бъде на разположение през юли 2016 г.
 (68)
 Въз основа на информацията, с която Комисията в момента разполага, се стигна до заключението, че по проекта за регулаторни реформи в Казахстан в областта на гражданското въздухоплаване е постигнат по-нататъшен напредък. Подробна информация за резултатите от координираната мисия на ИКАО за проверка от април 2016 г. обаче все още не е на разположение. Преди да може да се вземе каквото е да е решение за изменение на ограниченията на въздушните превозвачи, сертифицирани в Казахстан, е необходима проверка на място на подобренията на системата за надзор на безопасността на гражданското въздухоплаване, прилагана от САС.
 (69)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Казахстан.
 Въздушни превозвачи от Мадагаскар
 (70)
 Въздушният превозвач Air Madagascar, сертифициран в Мадагаскар, е предмет на оперативни ограничения и присъства в списъка в приложение Б към Регламент (ЕO) No 474/2006. Проведени бяха консултации с компетентния орган на Мадагаскар — Aviation civile de Madagascar (ACM) — и с Air Madagascar с цел получаване на актуална информация за напредъка в изпълнението на коригиращите действия.
 (71)
 На 2 октомври 2015 г. се проведоха технически консултации между експерти от Комисията, ЕААБ и висши представители от ACM и Air Madagascar. По време на срещата ACM и Air Madagascar представиха информация за напредъка, който са постигнали по отношение на съответните планове за коригиращи и превантивни действия, приложени от тях за отстраняване на пропуските по отношение на безопасността, посочени в съображения 66—74 от Регламент за изпълнение (ЕС) No 390/2011 на Комисията (7). Като считат, че тези пропуски по отношение на безопасността са били отстранени по подходящ начин, ACM и Air Madagascar поискаха преоценка на оперативните ограничения, наложени на Air Madagascar.
 (72)
 Това искане беше обсъдено през ноември 2015 г. Макар че признава напредъка, постигнат от ACM и Air Madagascar, Комисията заключи, че все пак е необходима проверка на място на действителното прилагане на международните стандарти за безопасност, преди евентуално да се облекчи настоящата частична забрана за Air Madagascar.
 (73)
 През март 2016 г. експерти от ЕААБ, придружавани от експерт наблюдател от държава членка, извършиха одит на Air Madagascar във връзка със заявлението, подадено от Air